**a Lexus az EGYETLEN prémium márka, amely erősödik az európai piacon**

**Az** [**ACEA**](http://www.acea.be/uploads/press_releases_files/20180418_PRPC_1803_FINAL.XLSX) **legfrissebb közleménye szerint Európában a világ legzöldebb** [**vezető környezetbarát hibrid elektromos**](https://www.lexus.hu/hybrid-2/#introduction) **luxusautó márkájaként ismert** [**Lexus**](http://www.lexus.hu/) **az egyetlen prémium márka, amely márciusban növelni tudta eladásait a tavalyi év azonos időszakához képest.**

Miközben Európa-szerte drasztikusan zuhannak a környezetszennyező, és számos európai nagyvárosból, köztük Budapestről rövid, vagy középtávon kitiltani (vagy legalábbis behajtásukat korlátozni) tervezett dízel autók eladásai, sosem látott ütemben növekszik a részben vagy teljesen elektromos autók értékesítései, különös tekintettel a valóban élhető alternatívát jelentő hibrid elektromos autókra. A dízel hajtástól egyaránt tömegével elforduló magán és vállalati flottavásárlók ugyanis, ahogyan azt a lenti grafikon is mutatja, a városi közlekedés során akár 50-70%-ban tisztán elektromos üzemben, károsanyagkibocsátás és üzemanyagfogyasztás mentesen közlekedő környezetbarát hibrid elektromos autókban látják a dízel hajtás alacsony üzemben tartási költségeket és magas maradványértéket (eladáskori árat) kínáló alternatíváját.

Ez az oka annak is, hogy márciusban a zöld szempontokra az átlagosnál amúgy is fogékonyabb luxusautó szegmensben a 8 modellel a piac legszélesebb prémium hibrid elektromos modellportfólióját kínáló, és 98%-ban hibrid autókat értékesítő Lexus bizonyult az egyetlen olyan prémium márkának, amely Európában is növelni tudta értékesítéseit.

A Lexus, amely hosszú évek óta nem kínál dízel hajtást, az egyetlen olyan autómárka, amelynek minden modelljéhez elérhető a környezetbarát hibrid elektromos hajtás, sőt, több modelljét, így a kompakt [CT-t](https://www.lexus.hu/hybrid-2/#introduction) vagy épp a szedán [IS-t](https://www.lexus.hu/car-models/is/#hero) kizárólag környezetbarát hibrid hajtással kínálja. A japán luxusautó márka modelljeit piac legdinamikusabban növekvő szegmensében, a crossover szegmensben, ahol a márka az [NX](https://www.lexus.hu/car-models/nx/#hero), az [RX](https://www.lexus.hu/car-models/rx/#hero) és a hamarosan érkező [UX](https://www.lexus.hu/car-models/ux/#hero) modellekkel van jelen, épp úgy túlnyomó részt hibrid hajtással veszik, mint az [RC](https://www.lexus.hu/car-models/rc/#hero) és [LC](https://www.lexus.hu/car-models/lc/#hero) sportkupékat. Ugyanez a helyzet az [LS](https://www.lexus.hu/car-models/ls/#hero) zászlóshajó luxuslimuzin esetén is, míg a ma világpremierjét tartó új ES limuzin jó eséllyel szintén csak környezetbarát hibrid elektromos hajtást kínál majd. Nem véletlenül tartják a Lexust, amely valamennyi versenytársa összesített részben vagy teljesen elektromos hajtású eladásainak többszörösét értékesítette hibrid elektromos hajtással, a világ legzöldebb és legnagyobb hatású luxusautó márkájának.

2018 márciusában, összesen 1.792.599 darab új gépkocsi értékesítésével egyébiránt az EU személygépkocsi-piaca az idei év folyamán először mutatott visszaesést (-5,3%). Ugyanakkor érdemes megjegyezni, hogy a tavalyi év azonos időszakának eredményei (beleértve a rekordnak számító márciusi adatokat is) igen magasra tették lécet az összehasonlításhoz. Az eladások kezdeti lendülete bizonyos piacokon lassulni kezdett, különösen az Egyesült Királyságban, ahol 15,7 százalékkal csökkent a márciusi újautó-értékesítés. Az új autók iránti érdeklődés Olaszországban is gyengült (‐5,8%), akárcsak Németországban (‐3,4%), miközben Franciaországban (+2,2%) és Spanyolországban (+2,1%) és nem utolsósorban hazánkban (+24%) tovább nőttek az eladások.

A 2018-as év első három hónapjában mért növekedés is viszonylag pozitív eredményt mutat (+0.7%), még a márciusi visszaesés ellenére is. Az újonnan regisztrált személygépkocsik száma növekedett Spanyolországban (+10,5%), Németországban (+4,0%) és Franciaországban (+2,9%), ugyanakkor lanyhult az autók iránti kereslet Olaszországban (‐1,5%) és az Egyesült Királyságban (‐12,4%). Külön említést érdemel az EU új tagországaiban tapasztalható keresletélénkülés, ami eddig 11,9 százalékos növekedést jelentett, Magyarországon ennél is magasabb, 28%-os növekedés volt tapasztalható. Az év első negyedévében összesen 4.171.628 új autót regisztráltak az Európai Unió piacain.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com